Ulugʻbek Hoshimov. Ulugʻbek Hoshimov (2001-yil 3-yanvarda tugʻilgan) – oʻzbekistonlik futbolchi, Toshkentning „Paxtakor“ klubi tarkibida hujumchi / qanot yarim himoyachisi pozitsiyalarida oʻynaydi. Futbolchilik faoliyati. Ulugʻbek faoliyatini „Paxtakor“ klubida boshlagan. 2019—2020-yilgi mavsumlarni Paxtakor jamoasining oʻrinbosarlar tarkibida oʻtkazgan. 2021-yilgi mavsum oldidan Fargʻonaning „Neftchi“ jamoasi Hoshimovni 20 000 $ ga Paxtakor jamoasida transfer qilgan. 2023-yilgi mavsum yakunida „Neftchi“ jamoasi bilan shartnomasi yakunlangan va Termizning „Surxon“ klubi bilan ikki yillik shartnoma imzolagan. Surxon jamoasida yarim mavsum davomida oʻynagan va bu davrda 10 ta oʻyinda 1 ta gol muallifiga aylangan. 2024-yil 17-iyulda „Paxtakor“ jamoasi bilan shartnoma imzolagani eʼlon qilingan. Xalqaro faoliyat. 2022-yil Toshkentda oʻtkazilgan Yoshlar oʻrtasidagi Osiyo chempionatida Oʻzbekiston Yoshlar jamoasi tarkibida 6 uchrashuvda 2 ta gol kiritib musobaqada kumush medallarni qoʻlga kiritgan. 2023-yilgi futbol boʻyicha Osiyo oʻyinlari musobaqasida Oʻzbekiston Olimpiya terma jamoasi tarkibida bronza medallarini qoʻlga kiritgan.